runetrust/blame-folketinget-dk huggingface dataset:
Inger Støjberg (DD), 2023-12-07:
Men ufrie muslimske kræfter kommer til at kræve mere og mere, og nu ved de, at de kan koste rundt med et flertal i Folketinget, og flertallet kommer dermed til at gå de ufrie kræfters ærinde, og det sikrer altså på ingen måde danskerne imod hverken terror eller særkrav.
Jørgen Winther (V), 2001-02-21:
Vil statsministeren, da statsministeren den 13. december 2000 i Folketingssalen har givet urigtige oplysninger om behandling af brystkræftpatienter, nu utvetydigt oplyse, fra hvilken dato brystkræftpatienter i hele Danmark kan tilbydes den livsforlængende behandling med Herceptin, samt oplyse, hvilken dokumentation statsministeren havde, da han udtalte om Herceptin-behandling, at »Der er ikke længere usikkerhed om dette.
Morten Homann (SF), 2003-05-09:
Hvis nu der sker et eller andet; der pludselig udbryder en ny oliekrise, at de offentlige sociale udgifter stiger mere, end regeringen har regnet med, at man har problemer med at få folk i beskæftigelse, og forudsætningerne på andre måder bryder; hvad skal der så ske i den situation? Skal der ske det, at regeringen hæver skatten, eller skal der ske det, at man skærer ned i overførselsindkomster, skærer ned på uddannelser, skærer ned på den kollektive trafik?
Elisabeth Arnold (RV), 1999-01-21:
Men holdningen til Kristeligt Folkepartis forslag er negativ, må jeg sige, og det er den på grund af den faste grænse. Ønsket om den faste grænse, mener vi, er umenneskelig, den er ikke praktisabel, og den er ikke rimelig. Vi kan heller ikke forstå, at respekten for liv absolut skal være noget, der på en eller anden måde kan måles med videnskabelige eller metriske instrumenter.
Elsebeth Gerner Nielsen (RV), 1998-02-17:
Lad mig til sidst understrege vigtigheden af det folkelige engagement, og at vi fortsat også fra Folketingets og regeringens side gør det, vi kan for at understøtte det folkelige engagement, og der spiller »Agenda 21«-arbejdet jo en fantastisk vigtig rolle, fordi det netop sikrer, at alle mulige mennesker får lejlighed til at diskutere også affaldspolitikken.
Jette Gottlieb (EL), 2018-05-08:
Jeg tror sådan set nok, at det skal være rigtigt, at der er 1 eksempel ude i virkeligheden, hvor en au pair-pige bliver ansat for at bidrage til sin og værtsfamiliens kulturelle berigelse, men i de 999 andre eksempler, jeg har hørt om, handler det for de fleste familier om at skaffe sig en billig hushjælp uden at etablere det som sort arbejde.
Line Barfod (EL), 2004-11-30:
Jeg skal bare sikre mig, at jeg har forstået hr. Thulesen Dahl helt korrekt, at hvis kommunerne så efter at have forhandlet en gang til, som amterne jo også forsøgte, stadig nåede frem til samme resultat, så ville Danske Folkeparti stemme for, at borgerne i kommunerne så skulle betale en straffeafgift, og dermed ville konsekvensen jo være, at der skulle skæres yderligere i kommunerne.
Pernille Rosenkrantz-Theil (S), 2016-03-01:
Det er selvfølgelig fuldstændig urimeligt, at mennesker, der har kæmpet for Danmark, og som har ar på krop og sjæl, skal komme i klemme i kommunernes kamp om, hvem der har ansvaret for at yde den sociale hjælp, som de har behov for.
Hans Kristian Skibby (DF), 2008-11-12:
Ordet positiv er blevet nævnt mange gange i ordførerens indlæg her i dag, men jeg vil gerne spørge, hvor positivt det egentlig er, at man har indført en euro uden at spørge befolkningen i alle de lande, som nu har fået afskaffet deres egne valutaer og er blevet en fasttømret del af det her eurosamarbejde, som borgerne jo vitterlig overhovedet ikke ønsker.
Ole Sohn (SF), 2005-11-24:
Det har vi gjort i medfør af lovgivning fra maj 2003, som er et udligningstilskud eller -tillæg, som gives, idet man her bl.a. tager højde for forskellen i kommunernes udgifter på overførselsområdet, og det vil bl.a. sige udgifter til førtidspension.
Jens Henrik Thulesen Dahl (DF), 2022-03-16:
Jeg er jo glad for at høre en vis forståelse, og jeg ser frem til, at vi fra på mandag kan gå i gang med at diskutere regeringens sundhedsudspil i forhold til at tage fat i det her, fordi det her selvfølgelig også afspejler den udfordring, der er med trængsel af opgaver i det væsen, som vi kigger på.
René Christensen (DF), 2012-11-02:
Det er jo noget, som særlig de små brug har glæde af, og vi har også kunnet se, at man i nogle af høringssvarene lægger op til, når vi nu aligevel har åbnet for posen, om man kunne kigge på at flytte på arealstørrelserne i forhold til de landmænd, som ønsker at gøre brug af deres fortrinsstilling.
Jens Heimburger (KF), 1999-11-11:
Derfor har vi også tidligere foreslået, at man kiggede på, om man dog ikke skulle omlægge børnechecken, sådan så man fik en større del af børnechecken på det tidspunkt, hvor man har mest brug for pengene, nemlig når børnene er yngst, ikke mindst i alderen 0-3 år, hvor institutionspladserne som bekendt er dyrest.
Per Kaalund (S), 2004-11-25:
Jeg har et enkelt spørgsmål til hr. Ulrik Kragh, og det går på, at det fornemmes, at hver gang der stilles spørgsmål til indsatsen i Irak, hvad enten det er den danske indsats eller det er koalitionens indsats eller på anden måde en indsats, så tages det fra Venstres side op, som om man er for Saddam Hussein, man ønsker ham tilbage, han ikke skulle være væltet, man er for terrorister, man er for at støtte fundamentalister, herunder muslimske, man er for talebanstyre, og man er for kvindeundertrykkelse
Astrid Krag (S), 2020-05-13:
For hvis det betyder, at der er flere børn, som vi kan få hjulpet tidligere, børn, som vokser op med fulde forældre, der ikke kan tage vare på dem, med vold eller andre former for omsorgssvigt i deres hjem, ja, så synes jeg, at det er en pris, der er værd at betale, at der kan være underretninger, der bliver undersøgt og fundet grundløse og dermed også hurtigt bliver lukket ned.
Martin Henriksen (DF), 2008-01-31:
Så vil jeg høre, om De Konservative umiddelbart er indstillet på at se på, om vi kan gøre noget ekstra for de handicappede kursister, så de også kan benytte sig af den her mulighed, og om den konservative ordfører eventuelt ved, hvor langt man er i det her udvalgsarbejde.
Leif Mikkelsen (V), 2005-06-16:
Der er svaret altså fra Venstre, at et stort flertal har valgt side på den måde, at uanset at vi her skaber en lovgivning, som vil berøre utrolig mange frivillige ledere, så er der en hovedoverskrift, vi gerne vil markere her ved tredjebehandlingen, nemlig at ét seksuelt overgreb på børn er et for meget, og kan vi gøre noget for at forhindre det, er det utrolig vigtigt.
Ole Stavad (S), 2005-11-23:
Jeg mener, det er forkert, når det offentlige betaler, hvad enten det er til et folketingsmedlem, eller det er til en borgmester eller for et andet fuldtidslønnet hverv, at man så kan få en større godtgørelse for at udføre et andet offentligt hverv, kan vælge at blive godtgjort for tabt arbejdsfortjeneste.
Torsten Schack Pedersen (V), 2011-11-29:
og jeg skal bare høre, hvordan hr. Frank Aaen har det med udtalelsen fra statsministeren, som i går – tror jeg det var – sagde: De, der mener, at billetpriserne skal sættes ned, skylder et svar på, hvor pengene skal komme fra, og det har jeg endnu ikke hørt.
Finn Sørensen (EL), 2017-12-12:
Det er bare for at forstå ordførerens holdning, for jeg synes, ordføreren kom med en masse argumenter for, at De Konservative skulle stemme imod det hele, og så spørger jeg bare: Set fra De Konservatives synspunkt om, at der slet ikke burde være en ferieordning, hvad er så fremskridtet, altså set fra De Konservatives synspunkt?
Thyra Frank (LA), 2013-10-24:
Som det fremgår af ministerens fremsættelsestale, er formålet med dette lovforslag at imødekomme unge med varigt nedsat funktionsevne og også at sikre deres behov for støtte og omsorg i plejefamiliens trygge rammer samt at forberede den unge til en ny boform og derigennem bidrage til en god overgang til voksentilværelsen.
Pelle Dragsted (EL), 2025-10-09:
En af de ting, der virkelig presser mange familier, især pensionister og førtidspensionister og andre, er jo de stigende priser i supermarkedet, og en af de ting, som jo gør det, at der er spekulanter, der driver priserne op, værre, er, at vi har Europas højeste moms på fødevarer.
Christian Rabjerg Madsen (S), 2018-11-30:
Det er jo kommunen, der kan lægge begrænsninger i forhold til sejlads med de her vandscootere, og det er jo på alle måder fornuftigt, at man kan gøre det efter et lokalt ønske og en lokal vurdering, men det er afgørende vigtigt, at vi også får håndhævet forbuddet.
Jacob Jensen (V), 2009-05-15:
Derfor spørger jeg blot en gang til: Når man skal betale de 60 pct. selv, og staten så finansierer de 40 pct., altså hvor vi herindefra giver det tilskud, er det så ikke vurderingen fra Socialistisk Folkepartis ordfører, at det alt andet lige vil være dem, der har de højeste indtægter, som vil benytte sig af en sådan ordning og dermed få de 40 pct.s tilskud fra staten og ikke dem, som har en lav indtægt?
Ole Hækkerup (S), 2013-04-23:
Kan den konservative ordfører løfte sløret for, om det simpelt hen vil indgå i et regeringsgrundlag for en VK-regering, hvis man får magt, som man har agt, at man skal udfordre Den Europæiske Menneskerettighedsdomstol, og kan vi eventuelt som tillægsspørgsmål også få uddybet, hvor det så ellers skal ske ud over lige på det her punkt?
Søren Søndergaard (EL), 1999-05-25:
Det er det, diskussionen handler om, og det er jo det eneste, der er interessant, og derfor bliver hr. Melchior jo nødt til at svare på, om han finder det fuldstændig uinteressant, om en statsinstitution overholder de af landets love, regler og retningslinjer, der er udstukket for dens arbejde, eller hvilke andre institutioner hr. Arne Melchior i givet fald mener bare kan overtræde de af landets love, regler og retningslinjer, der er udstukket for deres arbejde, uden at der skal en undersøgelse til.
Sophie Hæstorp Andersen (S), 2012-11-22:
Jeg vil gerne sige, at da Socialdemokratiet stemte for, at man satte tilskuddet op i 2002, spurgte vi selvfølgelig også ind til, hvilke forventninger man havde, og hvad man byggede det på, og jeg må sige, at de svar, som jeg står med fra dengang, jo ikke viste, at der lå de helt store beregninger bag, men at det i høj grad beroede på en tro på, at satte man tilskuddene op i det private, så ville man få lavere ventelister i det offentlige.
Benedikte Kiær (KF), 2010-04-21:
Jeg vil gerne gentage over for spørgeren, at vi taler om en skattereform, der er fuldt finansieret, og vi taler om, at det er en nødvendig skattereform, i forhold til at vi skal være konkurrencedygtige over for de lande, vi plejer at sammenligne os med, for vi lever jo ikke i en osteklokke, vi skal jo konkurrere med andre lande her i verden, sådan at vi kan tiltrække virksomheder, så vi har nogle arbejdspladser, så vi kan få penge til det, som vi gerne vil: gå ud og hjælpe de udsatte og svage borgere i vores samfund.
Benedikte Kiær (KF), 2011-03-18:
F.eks. skal alle private tilbud om opholdssteder for børn og unge, private midlertidige botilbud for voksne og private ambulante behandlingstilbud for stofmisbrugere godkendes som generelt egnede af kommunalbestyrelsen som en betingelse for, at de konkrete tilbud kan bruges af kommunerne.
Mette Thiesen (DF), 2023-04-19:
Det, som den her forsvarsadvokat sådan set også anfører i den her kronik, er, at hun mener, at man udfordrer den tiltaltes retssikkerhed, fordi man med den nuværende lovgivning – altså samtykkelovgivningen – kan afskære forsvaret fra at føre bevis for, at den forurettede f.eks. er tidligere straffet for falsk forklaring ved retten, eller at vedkommende f.eks. lider af nogle vrangforestillinger eller noget andet, som kan være af relevans for sagen.
Alex Ahrendtsen (DF), 2013-11-12:
Vi er glade for, at musikskoler og folkeskoler bliver gensidigt forpligtet, at der kan oprettes talentmusikklasser, og at elever kan bruge deres valgfag til at modtage musikskoleundervisning. Vi håber også på, at Nationalt Videncenter for Historie- og Kulturarvsformidling vil styrke formidlingen af vores historie.
Susanne Zimmer (UFG), 2021-03-11:
Altså, hvad vil ordførerens svar være til en familie, som bor i et kvarter, måske med små børn, hvor der er brændeovne hele vejen rundt, og hvor man kan mærke den lugt, og den er ikke god, og det ved man, og det er farligt også for de børn, man har?
Pernille Rosenkrantz-Theil (EL), 2003-12-12:
Jeg spurgte hr. Kristian Thulesen Dahl, hvad det var, der havde forandret sig fra før valget og til nu, hvad angår satspuljen, altså det forlig, der går ud på, at man hvert år tager nogle penge fra pensionisterne og uddeler dem til nogle formål.
Brian Mikkelsen (KF), 2000-02-10:
Altså, med den tone og den snak, der er fra socialdemokratiske borgmestre, som sidder med problemerne inde på livet, socialdemokratiske kommunalbestyrelsesmedlemmer, socialdemokratiske folketingsmedlemmer, som har problemerne og oplever de her ting, og som ikke sidder i København, på Slotsholmen, så ved man jo ude i den virkelige verden, at der er gigantiske problemer på området. Forudsætning nummer et for at kunne klare sig i det danske samfund er, at man kan dansk, for at man kan tage en uddannelse og få et job.
Ole Stavad (S), 2000-11-16:
Derfor ville jeg da også godt sige til Folketinget, som det fremgår af bemærkningerne, at den ændring her, som fjerner halvdelen af den rentefordel, som den finansielle sektor har ved at have langt gunstigere hensættelsesregler end øvrige brancher, håber jeg også kan være med til, at vi hurtigt kan få notifikationen på plads i forhold til Kommissionen.
Karen Hækkerup (S), 2006-04-26:
Det er forældre, som finder sig i at sidde 6, 7, 8 år i et asylcenter, og når jeg siger finder sig i, er det jo, fordi jeg egentlig ikke tror, de forældre ønsker det liv for deres børn, men spørgsmålet er, hvilke muligheder de har.
Søren Søndergaard (EL), 2025-11-26:
Det er jo lige præcis derfor, det er så vigtigt at bekæmpe antisemitisme, og det er jo derfor, det er så vigtigt, at man sikrer en bred alliance, og at man ikke begynder at lave en situation, hvor folk, der med rette kritiserer den israelske krigsførelse – og jeg siger: med rette kritiserer den israelske krigsførelse – bliver slået i hartkorn med antisemitisme.
Lars Barfoed (KF), 2011-02-03:
Som det er blevet nævnt, lægger lovforslaget jo op til, at vi ændrer revisionsklausulen, således at den revision, der skulle ske af bestemmelserne i retsplejelovens kapitel 23 a om gruppesøgsmål, bliver udsat til folketingsåret 2013-14 frem for i den her samling.
Kristian Jensen (V), 2004-11-17:
For det første synes jeg, at det er dybt beklageligt, at man kalder kolleger i Folketinget for uvederhæftige, når de ikke er til stede og kan forsvare sig, så jeg mener faktisk, at hr. Bjarne Laustsen bør give hr. Poul Nødgaard en undskyldning.
Peder Hvelplund (EL), 2026-01-29:
Det, der bliver stillet af krav i den gamle § 3 A, er jo, at folk skal have boet her i minimum 12 år sammenlagt, heraf mindst 5 år inden for de seneste 6 år, at man ikke har fået en bøde på over 3.000 kr., ikke har fået 20 dagbøder eller derover for overtrædelse af straffeloven, ikke fået bøder for spirituskørsel og ikke fået bøder for overtrædelse af lov om euforiserende stoffer.
Marlene Harpsøe (DF), 2016-02-04:
Vi i Dansk Folkeparti vil til hver en tid prøve at søge indflydelse, sådan at vi kommer igennem med de holdninger, vi har, og det vil vi selvfølgelig gøre, uanset hvilket flertal vi så opnår, bare vi opnår præcis de 90 mandater, der skal til, for at få vores holdninger igennem.
Bjarne Laustsen (S), 2008-11-19:
Jeg er jo fuldstændig målløs over, at man kan sidde en eftermiddag eller en sen nattetime i nogle finanslovforhandlinger og aftale, at man flytter hele beskæftigelsesindsatsen et bestemt sted hen, og at man så ikke har afklaret den økonomiske situation: Næ, det må nogle beregninger vise hen ad vejen.
Peter Hummelgaard (S), 2024-05-21:
Derimod er det min og regeringens opfattelse, at det vil være naturligt at vente og se, om der i forbindelse med gennemgangen af området for retshjælp og fri proces bliver tilvejebragt oplysninger, som kunne give anledning til at overveje, om der eventuelt måtte være behov for, at retshjælpsinstitutionerne udvides med andre fagligheder
Thorkild B. Fransgaard (FP), 1999-05-19:
Angående mærkning er der lagt op til, at alle produkter - også fødevarer - der indeholder gensplejsede eller bare kan indeholde gensplejsede ting, både direkte og indirekte, skal mærkes med, at de kan indeholde GMO-produkter. Jeg vil advare imod, at man begynder med den mærkningsordning, for den vil være med til at udflade hele mærkningsordningen.
Lisbeth Bech Poulsen (SF), 2015-04-22:
Ministeren har i svaret givet udtryk for – og ministeren har også gentaget det i dag, som jeg har forstået det – at den mest optimale løsning ville være at bevare den sydligste stationsby, som er Skørping, også fordi det er der, der er allerallerflest, der tager toget.
Leif Mikkelsen (V), 2005-06-14:
Det er meget afklaret, at når man skal behandle det i sin bestyrelse, så må man selvfølgelig gerne det for at tage stilling til, at den attest betyder, at man ikke ønsker at foretage den ansættelse, men hvis f.eks. forældrekredsen skal have det at vide, skal der gives samtykke fra den, det drejer sig om.
Keld Albrechtsen (EL), 2000-10-05:
Jeg må desværre konstatere her ved debattens afslutning, at vi ikke har fået noget svar, og at regeringen agter at vedtage - sammen med Venstre og De Konservative, formoder jeg - et forslag til vedtagelse her i aften, som åbner for, at regeringen har mandat til at fravige de løfter, som blev givet under folkeafstemningen; kategoriske løfter om, at man ikke ville være med til at afskaffe vetoretten på social- og arbejdsmarkedsområdet og på områder, der havde betydning for velfærden i Danmark.
Brian Mikkelsen (KF), 2008-05-22:
Jeg kan sige, at årsagen til regeringens holdning jo klart er den optrapning af situationen, der kom efter urolighederne i Tibet, og det er jo en ny situation, som har betydet, at vi har været ekstra opmærksomme på tibetanernes ret til egen kultur, til demokrati og til religionsfrihed.
Per Clausen (EL), 2008-05-22:
Der må man sige, at det jo alligevel er bemærkelsesværdigt, at man åbenbart er i stand til at lave nogle rammer omkring transmissioner fra OL, der er af en sådan karakter, at Danmarks Radio ikke mener, man kan producere udsendelserne på forsvarlig vis, uden at det giver anledning til nogen klar og utvetydig reaktion fra den danske regerings side.
Morten Messerschmidt (DF), 2023-05-31:
Jeg har i lang tid været i tvivl om det der med at give undskyldninger, men statsministeren er jo gået forrest og har sat en ny standard, og jeg synes, det må være det mest oplagte – og derfor er jeg også glad for, at hr. Frederik Vad bliver påvirket – at give danskerne en undskyldning for det, der er den levende virkeliggørelse af udlændingeloven fra 1983.
Klaus Kjær (DF), 2001-03-13:
Endelig omfatter lovforslaget en udvidelse af bedriftssundhedstjenesten med muligheder for at arbejde med sundhedsfremme, og det kan vi i Dansk Folkeparti isoleret set ikke have noget imod, men jeg er enig med de andre ordførere, som netop har påpeget, at det er et meget diffust begreb.
Kaare Dybvad Bek (S), 2023-02-21:
For det tredje er det en betingelse for at opnå at bevare en opholdstilladelse efter den nye beløbsordning, at udlændingen ikke er idømt eller har vedtaget en bøde her i landet på 3.000 kr. eller herover for overtrædelse af straffeloven, våbenloven, udlændingeloven eller lov om euforiserende stoffer.
Kristian Thulesen Dahl (DF), 1999-09-07:
Men det, der så er interessant at få at vide fra CD's ordfører her i dag, er jo, om man vil afskaffe ejendomsværdibeskatningen, eventuelt ved at man hæver andre skatter, for som jeg husker debatten, da vi havde den for et par år siden, var det sådan, at CD faktisk åbnede mulighed for, at man var villig til at hæve f.eks. personskatterne for at finansiere ejendomsværdibeskatningen.
Majbrit Berlau (EL), 2006-02-08:
Jeg mener heller ikke, at når regeringen siger, at der skal afsættes flere timer til matematik, er det matematiklærernes skyld, fordi eleverne simpelt hen ikke er dygtige nok, så hvis det opfattes som en beskyldning, må regeringens initiativer til forbedringer i folkeskolen og den nye lov, der lægges op til, også opfattes som en beskyldning mod nogle lærere.
Henrik Svane (RV), 2000-03-16:
For mig er et multikulturelt samfund også et samfund, hvor demokratiet, den danske foreningstradition, H.C. Andersen osv. står stærkt, ikke fordi det er dansk, for det er det jo ikke kun, men fordi det er gode værdier og spændende eventyr, uanset hvilken hudfarve eller kulturel baggrund man har. Jeg skal ikke fortsætte udredningen om det multikulturelle her, men blot understrege
Nick Hækkerup (S), 2009-12-04:
I den forbindelse skal det bemærkes, at regeringen og Dansk Folkeparti har givet et i forvejen trængt miljø et ekstra skub i den gale retning ved at tillade, at energiafgrøder kan plantes inden for den beskyttelseslinje, der ellers gælder for vandløb og for søer.
Annette Vilhelmsen (SF), 2014-03-18:
Højskolen med mulighed for de korte kurser er jo en enestående mulighed for, at en meget, meget stor del af befolkningen kan få et mødested, som går på tværs af generationer, politisk overbevisning, indtægt, uddannelse osv. – netop at man kan mødes i frihed og drøfte vigtige sager.
Kristian Bøgsted (DD), 2024-01-31:
Lovforslaget består af tre dele: tilskud til forsørgelse af fordrevne mindreårige fra Ukraine uden forældre i Danmark, at fordrevne personer fra Ukraine, der er gift, men i praksis er enlige forsørgere, sidestilles med andre enlige forsørgere, og udvidelsen af fristen for kommunernes overtagelse af ansvaret for fordrevne fra Ukraine.
Anders Fogh Rasmussen (V), 2004-02-05:
Det andet om public service er, at i forbindelse med et salg af TV 2 vil der blive stillet meget præcise krav til, at de public service-forpligtelser overholdes, og de skal i princippet svare til dem, som Danmarks Radio skal leve op til, sådan at vi sikrer en reel konkurrence på public service-området.
Pia Larsen (V), 2007-02-20:
Jeg ved, at der er andre lande, der har det, men jeg tror, at den offentlige sektor i Danmark generelt har et fantastisk godt ry ude i verden, hvad det angår, så igen ser jeg, at hr. Rune Lund sammen med hr. Frank Aaen forsøger at skabe et problem, som ikke eksisterer.
Poul Nyrup Rasmussen (S), 1999-10-07:
Jeg er glad for, at hr. Jóannes Eidesgaard har noteret sig, at det, jeg har villet signalere og sige i tirsdags, er, at man skal kende konsekvenserne af sine handlinger, uanset om man nu vælger den ene eller den anden vej mellem Danmark og Færøerne, og jeg kan forsikre for, at det er, som jeg sagde det: Konsekvensen af at træde ud af rigsfællesskabet vil blive, at Færøerne vil være i en anden situation end inden for rigsfællesskabets rammer, hvor vi gradvis, men sikkert kan udvide til det selvstyre, som jeg tror mange kan se for sig, og som vi på sin vis fra den danske regerings side føler er en naturlig udvikling.
Peter Christensen (V), 2010-09-07:
bliver der sagt: Dem vil vi ikke lytte til, de er ikke sandhedsvidner, for det er jo dem, vi vil beskatte. Betyder det, at alle dem, som Socialdemokratiet nu lægger op til at beskatte, er mennesker, som man ikke vil lytte til, en sektor, som man ikke regner, og at private heller ikke skal komme rendende og pibe, fordi det er dem, man vil beskatte?
Simon Emil Ammitzbøll (LA), 2010-11-23:
Jamen jeg er sådan set meget tilfreds med den besvarelse, for jeg havde ingen interesse i at gå ind i den formelle diskussion – altså, selvfølgelig var det straffelovens § 266 stk. b, derom er der jo ingen tvivl, men jeg var bare interesseret i at sige, at det indholdsmæssige i paragraffen blev ændret markant i 1970 fra noget, som der måske kunne have været en bredere opbakning til også i dag, til noget, som der ikke er opbakning til.
Thor Pedersen (V), 1998-09-08:
Det er egentlig tankevækkende, at vi har en forbrugerombudsmand, der påser, om der nu også er f.eks. 100 gram sardiner i sardindåsen, hvis det står på dåsen, som påser, at der er rejer i rejesalaten, og om varedeklarationen passer til punkt og prikke, for ellers vanker der.